एक्सीडेंट से बचने के लिए ड्राइवर को पहले ही कर देता है अलर्ट, जानें कैसे काम करता है सेफ्टी फीचर
Tata adds ADAS to Harrier and Safari. टाटा मोटर्स की गाड़ियां सेफ्टी के लिए जानी जाती हैं। कंपनी ने हाल ही में अपनी नेक्सॉन, हैरियर और सफारी का रेड डार्क एडिशन लॉन्च किया।
टाटा मोटर्स की गाड़ियां सेफ्टी के लिए जानी जाती हैं। कंपनी ने हाल ही में अपनी नेक्सॉन, हैरियर और सफारी का रेड डार्क एडिशन लॉन्च किया। हैरियर और सफारी में कंपनी ने नेक्स्ट लेवल सेफ्टी फीचर एडवांस ड्राइवर असिस्टेंस सिस्टम (ADAS) एड किया है। इस फीचर को समझाने के लिए टाटा ने 3.41 मिनिट का एक वीडियो यू-ट्यूब पर शेयर किया है।
वीडियो में एडास से जुड़े सभी फीचर जैसे फॉरवर्ड कोलिजन वार्निंग, रियर कोलिजन वार्निंग, ऑटोनमस इमरजेंसी ब्रेकिंग, ब्लाइंड स्पॉट डिटेक्शन, डोर ओपन अलर्ट, रियर क्रॉस ट्रैफिक अलर्ट, लेन डिपार्चर वॉर्निंग, लेन चेंज अलर्ट, हाई बीम असिस्ट और ट्रैफिक साइन रिकग्निशन के काम करने का तरीका बताया है। आइए जानते हैं एडास कैसे काम करता है...
फॉरवर्ड कोलिजन वार्निंग
ADAS फीचर के लिए कार में फॉरवर्ड कोलिजन वार्निंग सेंसर लगे होते हैं, ये सेंसर गाड़ी को उसके आसपास का पता लगाने में मदद करते हैं और कुछ खतरा पास आने पर ऑटोमेटिक इंडीकेट करते हैं। फॉरवर्ड कोलिजन वार्निंग ड्राइवर को आगे चल रहे व्हीकल के करीब पहुंचे पर अलर्ट करता है कि आपकी कार की टक्कर हो सकती है। ये सेंसर दोनों व्हीकल के बीच की दूरी और उनकी स्पीड को कैलकुलेट करती है।
ऑटोनमस इमरजेंसी ब्रेकिंग (AEB)
इमरजेंसी ब्रेकिंग अलर्ट तब स्टार्ट होती है, जब सिस्टम चलते समय सामने किसी प्रॉब्लम को डिटेक्ट करता है। सामने कोई चलती हुई गाड़ी या कोई पैदल यात्री भी हो सकता है। ऐसा होने पर यह सिस्टम ड्राइवर के लिए एक ऑडियो अलर्ट ट्रिगर करता है। टक्कर से बचने के लिए यह व्हीकल को पूरी तरह रोकने में भी मदद करता है।
ब्लाइंड स्पॉट डिटेक्शन (BSD)
लेन स्विच करते समय यह फीचर बहुत काम आता है। लेन स्विच करते समय यह फीचर ORVM's पर एक ऑडियो के साथ अलर्ट देता है। इससे ड्राइवर को किसी भी तरफ से आने वाले व्हीकल के बारे में पता चल जाता है।
हाई बीम असिस्ट (HBA)
ये फीचर हाईवे पर अंधेरे में किसी भी गाड़ी के लिए काफी यूजफुल है। अपोजिट डायरेक्शन से आ रहे व्हीकल का पता चलने पर कार ऑटोमैटिक लो बीम पर स्विच हो जाती है, ताकि दूसरे ड्राइवर को देखने में परेशानी न हो। वाहन के गुजरते ही हेडलाइट वापस हाई बीम पर चली जाती है।
डोर ओपन अलर्ट (DOA)
यह सेंसर कार में बैठे लोगों को ऐसी स्थिति से बचने में मदद करता है, जहां डोर खोलने से आने वाले ट्रैफिक पर असर पड़ सकता है। अगर कोई वाहन से उतरने की कोशिश कर रहा है, तो अलार्म चालू हो जाता है।
रियर क्रॉस ट्रैफिक अलर्ट (RCTA)
भीड़-भाड़ वाले पार्किंग प्लेस में वाहन पार्क करने का प्रयास करते समय यह ADAS फीचर आपके बहुत काम आता है। यह फीचर ड्राइवर को अलर्ट करती है। व्हीकल का रियर कैमरा केवल यह पता लगा सकता हैकि कार के ठीक पीछे क्या है।
ट्रैफिक साइन रिकग्निशन (TSR)
यह फीचर सिस्टम को स्पीड लिमिट जैसे रोड साइन को पढ़ने में मदद करता है और ड्राइवर को अलर्ट करता है। स्पीड को कंट्रोल करने लिए ड्राइवर डिस्प्ले पर स्पीड लिमिट अलर्ट आसानी से देख सकता है।
लेन डिपार्चर वॉर्निंग (LDW)
यह फीचर ज्यादातर उन सड़कों और हाईवे पर काम करेगा, जहां लेन मार्किंग क्लि यर है। सिस्टम व्हीकल द्वारा यूज की जाने वाली लेन का पता लगाता है और अगर कार अपने लेन से भटकती है, तो ड्राइवर को अलर्ट कर देगी।